ΓΡΑΠΤΗ ΕΡΩΤΗΣΗ P-0655/02

υποβολή: Daniela Raschhofer (NI) προς το Συμβούλιο

(1 Μαρτίου 2002)

Θέμα: Ενιαία πρότυπα πυρηνικής ασφάλειας σε ολόκληρη την Ευρώπη

Στη γραπτή ερώτησή μου (P-3449/01(1)) που κατατέθηκε το Δεκέμβριο του 2001, αναφερόμενη στην ετήσια έκθεση 2000 του Ελεγκτικού Συνεδρίου, επεσήμανα στην Επιτροπή τα προβλήματα που παρουσιάζει η αξιολόγηση της αποτελεσματικότητας των προγραμμάτων PHARE και TACIS και την έλλειψη ενιαίων ευρωπαϊκών προτύπων πυρηνικής ασφάλειας.

Στην απάντηση που έδωσε ο Επίτροπος κ. Christopher Patten την 01.02.2002, επισημαίνεται ότι η έλλειψη κεκτημένου ή γενικών κριτηρίων για την πυρηνική ασφάλεια καθιστά δύσκολο τον καθορισμό δεικτών για συγκεκριμένες βελτιώσεις της πυρηνικής ασφάλειας στις χώρες που επωφελούνται από τα προγράμματα PHARE και TACIS και ότι η έκκληση προς την Επιτροπή να θεσπίσει πρότυπα πυρηνικής ασφάλειας θα πρέπει να αξιολογηθείπό το πρίσμα των εμφανών δυσκολιών του Συμβουλίου να εγκρίνει τα πρότυπα αυτά και να συμμετάσχει στη θέσπισή τους.

Με δεδομένα τα προαναφερθέντα, ερωτώ τα εξής:

- Κατά πόσο είναι το Συμβούλιο διατεθειμένο να συμμετάσχει στην εκπόνηση ενιαίων ευρωπαϊκών προτύπων πυρηνικής ασφάλειας·

- Πότε προτίθεται το Συμβούλιο να προβεί σε συγκεκριμένες ενέργειες, με στόχο τη θέσπιση ενιαίων ευρωπαϊκών προτύπων πυρηνικής ασφάλειας·

- Σε περίπτωση που το Συμβούλιο δε σκοπεύει να αναλάβει καμία ενέργεια προς αυτήν την κατεύθυνση: πως δικαιολογεί αυτή τη στάση του, με δεδομένο ότι η κατάσταση που επικρατεί σήμερα στην Ευρώπη στον τομέα της πυρηνικής ασφάλειας καθιστά τη θέσπιση ενιαίων προτύπων πιο αναγκαία από ποτέ και ότι το Ελεγκτικό Συνέδριο διαπιστώνει στην ετήσια έκθεσή του για το δημοσιονομικό έτος 2000 ότι στο τέλος του 2000, τα ευρωπαϊκά αυτά πρότυπα δεν είχαν ακόμη καθορισθεί ()·

(1) ΕΕ C 160 E της 4.7.2002, σελ. 114.

Απάντηση

(22 Ιουλίου 2002)

Το Συμβούλιο θα ήθελε κατ' αρχάς να τονίσει ότι απαιτείται σαφής διάκριση μεταξύ των κανόνων που διέπουν την ασφάλεια των πυρηνικών εγκαταστάσεων, συμπεριλαμβανομένων των πυρηνικών σταθμών παραγωγής ενέργειας, και των κανόνων που διέπουν τιςποχρεώσεις ελέγχου διασφαλίσεων που ισχύουν για τις εγκαταστάσεις αυτές, όπως ορίζονται ιδίως στο κεφάλαιο 7 της Συνθήκης για την ίδρυση της Ευρωπαϊκής Κοινότητας Ατομικής Ενέργειας.

Στο σημείο 59 των συμπερασμάτων του, το ευρωπαϊκό Συμβούλιο του Λάκεν δηλώνει ότι Το Ευρωπαϊκό Συμβούλιο δεσμεύεται για τη διατήρηση ενόςψηλού επιπέδου πυρηνικής ασφάλειας την Ένωση. Υπογραμμίζει την ανάγκη επιτήρησης της ασφάλειας και της προστασίας των πυρηνικών σταθμών. Ζητεί τηνποβολή τακτικών εκθέσεων από τους εμπειρογνώμονες των κρατών μελών σε θέματα πυρηνικής ενέργειας, οι οποίοι θα πρέπει να βρίσκονται σε στενή επαφή με την Επιτροπή.

Το Συμβούλιο θα ήθελε να τονίσει ότι η ασφάλεια των πυρηνικών σταθμών παραγωγής ενέργειας δενπάγεται στην κοινοτική, αλλά στην εθνική αρμοδιότητα, δεδομένου ότι η Συνθήκη ΕΚΑΕ δεν περιέχει ειδικές διατάξεις οι οποίες να απονέμουν σχετικές εξουσίες στην Κοινότητα.

Συνεπώς, δενπάρχει στο επίπεδο της ΕΕ συγκεκριμένη νομοθεσία η οποία να ορίζει κοινές προδιαγραφές ασφάλειας για τις πυρηνικές εγκαταστάσεις. Η αρμοδιότητα και οι ευθύνες όσον αφορά την ασφάλεια πυρηνικής εγκατάστασης ανήκουν στο κράτος στη δικαιοδοσία του οποίουπάγεται η οικεία εγκατάσταση. Στο πλαίσιο των εθνικών αυτών ευθυνών, έχει επιτευχθεί, σε κοινοτικό επίπεδο,ψηλό επίπεδο σύγκλισης ως προς το περιεχόμενο των τεχνικών και οργανωτικών απαιτήσεων και των ορθών πρακτικών.

Στα πλαίσια, ωστόσο, του Διεθνούς Οργανισμού Ατομικής Ενέργειας, ο οποίος κάνει συστάσεις σχετικά με την ασφάλεια, καθώς και της Σύμβασης για την Πυρηνική Ασφάλεια, στην οποία όλα τα κράτη μέλη καθώς και η ΕΥΡΑΤΟΜ είναι συμβαλλόμενα μέρη, τα μέτρα ασφάλειας που λαμβάνουν τα κράτη μέλη ευρίσκονται ήδηπό διεξοδική αξιολόγηση από ομοτίμους.

Επιπλέον, το Συμβούλιο έχει τονίσει επανειλημμένως ότι είναι σημαντικό να επιτύχουν οιποψήφιες χώρες έναψηλό επίπεδο πυρηνικής ασφάλειας. Προς τούτο, ενέκρινε έκθεση στην οποία διατυπώνονται ορισμένες λεπτομερείς συστάσεις. Οιποψήφιες χώρες εκλήθησαν να τις δεχθούν και ναποδείξουν το χρονοδιάγραμμα για την εφαρμογή τους.

Τέλος, το Συμβούλιο θα ήθελε να επισημάνει ότι δεν διατυπώνει παρατηρήσεις επί των δηλώσεων μελών της Ευρωπαϊκής Επιτροπής.